PATVIRTINTA

Vilniaus šv. Kristoforo progimnazijos

direktoriaus 2016 m. sausio 29 d.

įsakymu Nr. (1.3)V-17

**VILNIAUS ŠV. KRISTOFORO PROGIMNAZIJA**

**Atmintinė mokinių tėvams**

1. **Mokinių lankomumas.**

* Tėvai privalo informuoti klasės vadovą apie mokinio(-ės) nedalyvavimą pamokose pirmąją neatvykimo į mokyklą dieną nurodydami priežastis. Informacija gali būti teikiama el. dienynu arba telefonu.
* Tėvai raštu gali pateisinti ne daugiau kaip 3 praleistas dienas per mėnesį prašymu, kurį mokinys(-ė) pristato klasės vadovui.
* Pateisinimo dokumentus mokinys privalo pristatyti klasės vadovui iš karto grįžęs į mokyklą.
* Mokiniui praleidus daugiau kaip 3 dienas, pamokos gali būti teisinamos tik pristačius gydytojo pažymą.
* Jei numatomas ilgalaikis arba sanatorinis gydymas, tėvai turi nedelsdami informuoti klasės vadovą ir administraciją ir pateikti gydytojo siuntimą, pažymą, prašymą dėl mokymosi sanatorinėje įstaigoje (arba namų mokymo).
* Kitais atvejais (pavyzdžiui, šeimos išvyka ilgesniam nei 3 dienų laikotarpiui) tėvai privalo iš anksto kreiptis į progimnazijos direktorių pateikdami prašymą, kuriame nurodomos pamokų praleidimo priežastys. Praleidus pamokas mokiniui(-ei) atostogaujant ugdymo proceso metu, privaloma mokytis savarankiškai.
* Praleistų pamokų pateisinimo dokumento forma pridedama (žiūrėti priedą nr. 1).

1. **Elektroninio dienyno (www.manodienynas.lt) informacijos stebėsena.**

* Tėvai privalo turėti prisijungimo prie el. dienyno duomenis, kuriuos suteikia klasės vadovas. Pametę šiuos duomenis, tėvai nedelsdami privalo kreiptis į klasės vadovą.
* Tėvai prie el. dienyno jungiasi iš savo paskyros, o vaikai – iš savo.
* Tėvai privalo prie el. dienyno sistemos prisijungti – pasitikrinti pranešimus, mokinių lankomumą ir pasiekimus – bent du kartus per savaitę.
* Kai kviečiama į susirinkimus, konsultacijas, kreipiamasi dėl informacijos pateikimo, iškilusių problemų, svarbu nedelsiant susipažinti su informacija ir(ar) pateikti reikiamus duomenis.
* Jei nėra galimybės prisijungti prie el. dienyno, bent 1 kartą per mėnesį dera kreiptis į klasės vadovą dėl mokinio ugdymosi rezultatų.
* Visą informaciją, susijusią su ugdymo procesu (pamokų tvarkaraštį, atostogų grafiką ir pan.), galima rasti el. dienyne ir progimnazijos tinklapyje [www.kristoforoprogimnazija.vilnius.lm.lt](http://www.kristoforoprogimnazija.vilnius.lm.lt).

1. **Bendravimas ir bendradarbiavimas.**

* Tėvai privalo lankyti tėvų susirinkimus. Nesant galimybei dalyvauti susirinkime, informaciją dera susižinoti iš tėvų komiteto pirmininko arba klasės vadovo (sutartu laiku).
* Kiekvienais metais progimnazijoje organizuojama Atvirų durų diena, kurios metu tėvai turi galimybę individualiai pabendrauti su dalykų mokytojais, klasės vadovais. Į Atvirų durų dienos renginius galima atvykti su mokiniu(-e).

1. **Mokymosi priemonės.**

* Tėvai turi pasirūpinti, kad mokinys(-ė) turėtų visas ugdymui reikalingas mokymosi priemones.

1. **Mokinio uniforma.**

* Tėvai privalo pasirūpinti, kad mokinys(-ė) progimnazijoje dėvėtų uniformą, atitinkančią progimnazijos reikalavimus:

Mergaičių uniforma:

* juodas sijonas (kelnės),
* pilkas švarkas; pradinių klasių mergaičių – pilkas sarafanas,
* vienspalvė palaidinė.

Berniukų uniforma:

* juodos kelnės,
* pilkas švarkas,
* vienspalviai marškiniai.